Δολοφονίες διακεκριμένων

Το ***Δολοφονίες διακεκριμένων*** (Πρωτότυπος τίτλος:*Cadaveri eccellenti*) είναι ιταλική 
αστυνομική δραματική ταινία  του 1976 σε σκηνοθεσία του Φραντσέσκο Ρόσι, ο οποίος έγραψε και το σενάριο σε συνεργασία με τους Τονίνο Γκουέρα και Λίνο Γιανούτσι, που είναι 
βασισμένο σε μυθιστόρημα του Λεονάρντο Σάσα. Πρωταγωνιστούν οι Λίνο Βεντούρα και Μαξ φον Σίντοφ.

## Υπόθεση
Σε μια περιοχή της νότιας Ιταλίας, ορισμένοι δικαστές σκοτώνονται. Την έρευνα θα την αναλάβει ο αστυνομικός επιθεωρητής Αμέριγκο Ρόχας (Λίνο Βεντούρα), ο οποίος αρχικά κατευθύνει τις έρευνές του σε κύκλους της μαφίας και στη συνέχεια σε τρεις ανθρώπους θεωρώντας την εκδίκηση ως πιθανό κίνητρο, αφού οι τρεις τους είχαν κριθεί και καταδικαστεί σε φυλάκιση από δολοφονηθέντες  δικαστές και στη συνέχεια βρέθηκαν αθώοι.

Οι δολοφονίες όμως αρχίζουν να επεκτείνονται μέχρι τη Ρώμη και ο αρχηγός της αστυνομίας απαιτεί από τον Ρόχας να κατευθύνει τις έρευνες του προς τις ακροαριστερές ομάδες, κατ' εντολήν ενός επιτρόπου πολιτικού κόμματος.

Ο Ρόχας όμως αρχίζει και συνειδητοποιεί ότι από πίσω υπάρχει μια μεγάλη συνωμοσία με σκοπό την επιβολή φασιστικής δικτατορίας.

Μόλις είναι σίγουρος γι' αυτό, και ανακαλύψει ότι παρακολουθείται, προσπαθεί να ενημερώσει τον γραμματέα του Ιταλικού Κομμουνιστικού Κόμματος, στον οποίο κλείνει ένα ραντεβού σε ένα μουσείο για να του πει τι ακριβώς συμβαίνει. Εκεί θα τους περιμένει όμως ένας δολοφόνος και θα τους σκοτώσει και τους δύο.

Αργότερα σε ένα τηλεοπτικό του διάγγελμα, ο αρχηγός της αστυνομίας θα αποδώσει την δολοφονία του γραμματέα του κόμματος στον ίδιο τον Ρόχας, κατηγορώντας τον ότι είχε δείξει το τελευταίο διάστημα σημάδια διανοητικής ανισορροπίας.

Οι ηγέτες του κομμουνιστικού κόμματος, γνωρίζοντας την αλήθεια, δεν επωφελούνται από αυτήν, δεδομένου ότι θεωρούν πρόωρη την κατάκτηση της εξουσίας. Αντίθετα, προτιμούν να δεχτούν την επίσημη εκδοχή για να αποφύγουν τις συγκρούσεις, οι οποίες θα έδιναν την αφορμή για την επιβολή ενός στρατιωτικού πραξικοπήματος.

## Διανομή ρόλων
*Λίνο Βεντούρα ως επιθεωρητής Αμέριγκο Ρόχας
*Μαξ φον Σίντοφ ως πρόεδρος ανωτάτου δικαστήριου
*Φερνάντο Ρέι ως υπουργός ασφαλείας
*Μαρσέλ Μποζουφί ως πολίτης
*Ρενάτο Σαλβατόρι ως επίτροπος αστυνομίας
*Σαρλ Βανέλ ως εισαγγελέας
*Τίνα Ομόν ως πόρνη

## Υπόβαθρο
Η ταινία ασχολείται με πολλά θέματα που αντικατοπτρίζουν την ιταλική κατάσταση της δεκαετίας του '70, τα επονομαζόμενα χρόνια των απόκρυφων δυνάμεων και η σχέση τους με το ιταλικό κράτος, οι πειρασμοί για το πραξικόπημα, οι εξεγέρσεις της  νεολαίας, η εσκεμμένη αδράνεια του PCI, που έδωσε επίσης πολλές αμφισβητήσεις,  ειδικά για την φράση που είχε πει ο γραμματέας του κομμουνιστικού κόμματος « Η αλήθεια δεν  είναι πάντα επαναστατική»,  που χρησιμοποιεί ο Ρόσι για να υποδηλώσει τη σιωπή της αντιπολίτευσης ενάντια στην επικρατούσα διαφθορά που συχνά ήταν ατιμώρητη.
## Παραγωγή
Τα γυρίσματα της ταινίας έγιναν κυρίως στην Ρώμη αλλά και ορισμένα στη Νάπολη, το Παλέρμο και το Λέτσε, όπου χρησιμοποιήθηκαν πλατείες και διάφορα μουσεία.

## Υποδοχή
### Βραβεία
Το 1976 η ταινία κέρδισε δύο Βραβεία Νταβίντ ντι Ντονατέλο, ένα καλύτερης ταινίας και ένα καλύτερου σκηνοθέτη για τον Φρανσίσκο Ρόσι.

### Αναγνώριση
Το 2008, η ταινία συμπεριλήφθηκε στις 100 ιταλικές ταινίες του Ιταλικού Υπουργείου Πολιτιστικής Κληρονομιάς που πρέπει να διασωθούν, ένας κατάλογος με 100 ταινίες που «άλλαξαν τη συλλογική μνήμη της χώρας μεταξύ 1942 και 1978».

## Παραπομπές


## Εξωτερικοί σύνδεσμοι
*

Κατηγορία:Ιταλικές ταινίες της δεκαετίας 1970
Κατηγορία:Ιταλικές θρίλερ ταινίες
Κατηγορία:Ιταλικές αστυνομικές ταινίες
Κατηγορία:Πολιτικές θρίλερ ταινίες
Κατηγορία:Ιταλόφωνες ταινίες
Κατηγορία:Ταινίες γυρισμένες στο Παλέρμο
Κατηγορία:Ταινίες γυρισμένες στη Νάπολη
Κατηγορία:Ταινίες γυρισμένες στη Ρώμη
Κατηγορία:Ταινίες του 1976
Κατηγορία:Ταινίες σε σκηνοθεσία Φραντσέσκο Ρόσι
Κατηγορία:Νικητές Νταβίντ ντι Ντονατέλο
Κατηγορία:Ταινίες τοποθετημένες στη Ρώμη
Κατηγορία:Ταινίες με θέμα τη σικελική μαφία